बुजुर्गों की समस्याओं का समाधान किया जाए
जिलासेशन जज एके वर्मा ने माजरा रोड स्थित बांगवा में जाकर बुजुर्गों की समस्याएं सुनीं और उनका कुशलक्षेम पूछा। बुजुर्गों ने उनके समक्ष समस्या रखी कि कुछ शरारती तत्व बागवां के साथ लगती दुकानों पर खुले आम जुआ खेलते हैं जिससे उन्हें काफी दिक्कतों का सामना करना पड़ता है।
यह सुन कर सेशन जज ने संबंधित विभाग को कड़ी कार्रवाई करने के निर्देश दिए। इसके साथ ही उन्होंने यह भी कहा कि बुजुर्गों की समस्याओं का समाधान तत्काल करने को भी कहा। सेशन जज के साथ जिला विधिक सेवा प्राधिकरण के सचिव एवं सीजेएम सुनील जिंदल, सिविल सर्जन डॉ. अशोक चौधरी, रेडक्रॉस सोसायटी के सचिव नरेश झांझड़ा सहित अन्य अधिकारी भी थे। सेशन जज ने सभी बुजुर्गों को आश्वासन दिया कि उनकी समस्याओं को प्राथमिकता के आधार पर सुना और निपटाया जाएगा। सर्दी के मौसम में सभी बुजुर्ग स्वयं को बचाएं और अपने स्वास्थ्य के प्रति सचेत रहें। समय-समय पर अपने स्वास्थ्य की जांच करवाएं।
जिन बुजुर्गों को श्रवण यंत्र नहीं मिले हैं वे अपने नाम रैडक्रॉस कार्यालय में दर्ज करवा दें ताकि उन्हें जनवरी माह में श्रवण यंत्र उपलब्ध हो जाए। बुजुर्गों ने बांगवा के आसपास साफ-सफाई, पानी, बिजली आदि के उचित प्रबंध करवाने की भी मांग रखी। सेशन जज ने आश्वासन दिया कि इसके लिए उचित प्रबंध किए जाएंगे। बाद में उन्होंने सभी को क्रिसमस नव वर्ष भी बधाई दी। इस मौके पर कुशल चराईपौत्रा, अनिल अरोड़ा, किशन मेहता, सीपी आहूजा, हरभगवान मिगलानी, कुलभूषण मुंजाल, विनोद प्रजापत सहित अन्य लोग भी थे।
बागबां में बुजुर्गों की समस्याएं सुनते जिला सत्र न्यायाधीश एके वर्मा। साथ हैं जिला विधिक सेवा प्राधिकरण के सचिव एवं सीजेएम सुनील जिंदल अन्य।
hin_Deva hin_Deva hin_Deva hin_Deva hin_Deva